RIALACHÁN CUR CHUN FEIDHME (AE) 2016/1823 ÓN gCOIMISIÚN

an 10 Deireadh Fómhair 2016

lena mbunaítear na foirmeacha dá dtagraítear i Rialachán (AE) Uimh. 655/2014 ó Pharlaimint na hEorpa agus ón gComhairle lena mbunaítear nós imeachta d'Ordú Eorpach um Chaomhnú Cuntas chun aisghabháil fiach trasteorann in ábhair shibhialta agus thráchtála a éascú

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 655/2014 ó Pharlaimint na hEorpa agus ón gComhairle an 15 Bealtaine 2014 lena mbunaítear nós imeachta d'Ordú Eorpach um Chaomhnú Cuntas chun aisghabháil fiach trasteorann in ábhair shibhialta agus thráchtála a éascú (1), agus go háirithe Airteagal 51 de,

De bharr an méid seo a leanas:

I gcomhréir le hAirteagal 3 de Phrótacal Uimh. 21 maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, bhí Éire rannpháirteach i nglacadh Rialacháin (AE) Uimh. 655/2014. Dá bhrí sin tá Éire rannpháirteach i nglacadh an Rialacháin seo.

I gcomhréir le hAirteagal 1 agus le hAirteagal 2 de Phrótacal Uimh. 21 maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, agus gan dochar d'Airteagal 4 den Phrótacal sin, ní raibh an Ríocht Aontaithe rannpháirteach i nglacadh Rialacháin (AE) Uimh. 655/2014. Dá bhrí sin níl an Ríocht Aontaithe rannpháirteach i nglacadh an Rialacháin seo.

I gcomhréir le hAirteagal 1 agus le hAirteagal 2 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, ní raibh an Danmhairg rannpháirteach i nglacadh Rialacháin (AE) Uimh. 655/2014. Dá bhrí sin níl an Danmhairg rannpháirteach i nglacadh an Rialacháin seo.

TAR ÉIS AN RIALACHÁN SEO A GHLACADH:

Airteagal 1

1. An fhoirm a úsáidfear chun iarratas a dhéanamh ar Ordú Eorpach um Chaomhnú Cuntas, dá dtagraítear in Airteagal 8(1) de Rialachán (AE) Uimh. 655/2014, beidh sí mar a leagtar amach í in Iarscríbhinn I a ghabhann leis an Rialachán seo.

2. An fhoirm a úsáidfear chun Ordú Eorpach um Chaomhnú Cuntas a eisiúint, dá dtagraítear in Airteagal 19(1) de Rialachán (AE) Uimh. 655/2014, beidh sí mar a leagtar amach í in Iarscríbhinn II a ghabhann leis an Rialachán seo.

3. An fhoirm a úsáidfear chun Ordú Eorpach um Chaomhnú Cuntas a chúlghairm, dá dtagraítear in Airteagal 10(2) de Rialachán (AE) Uimh. 655/2014, beidh sí mar a leagtar amach í Iarscríbhinn III a ghabhann leis an Rialachán seo.

4. An fhoirm a úsáidfear chun dearbhú a eisiúint maidir le cistí a chaomhnú, dá dtagraítear in Airteagal 25(1) de Rialachán (AE) Uimh. 655/2014, beidh sí mar a leagtar amach í in Iarscríbhinn IV a ghabhann leis an Rialachán seo.

5. An fhoirm a úsáidfear chun a iarraidh go ndéanfar méideanna róchaomhnaithe a scaoileadh, dá dtagraítear in Airteagal 27(2) de Rialachán (AE) Uimh. 655/2014, beidh sí mar a leagtar amach í in Iarscríbhinn V a ghabhann leis an Rialachán seo.

6. An fhoirm a úsáidfear chun admháil fála a eisiúint, dá dtagraítear in Airteagal 29(2) de Rialachán (AE) Uimh. 655/2014, beidh sí mar a leagtar amach í in Iarscríbhinn VI a ghabhann leis an Rialachán seo.

7. An fhoirm a úsáidfear chun iarratas a dhéanamh ar leigheas, dá dtagraítear in Airteagal 36(1) de Rialachán (AE) Uimh. 655/2014, beidh sí mar a leagtar amach í in Iarscríbhinn VII a ghabhann leis an Rialachán seo.

8. An fhoirm a úsáidfear chun cinneadh maidir le leigheas a chur chuig Ballstáit an fhorfheidhmithe, dá dtagraítear in Airteagal 36(5) de Rialachán (AE) Uimh. 655/2014, beidh sí mar a leagtar amach í in Iarscríbhinn VIII a ghabhann leis an Rialachán seo.

9. An fhoirm a úsáidfear chun achomharc a dhéanamh in aghaidh cinneadh maidir le leigheas, dá dtagraítear in Airteagal 37 de Rialachán (AE) Uimh. 655/2014, beidh sí mar a leagtar amach í in Iarscríbhinn IX a ghabhann leis an Rialachán seo.

Airteagal 2

Tiocfaidh an Rialachán seo i bhfeidhm an 18 Eanáir 2017.

Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit i gcomhréir leis na Conarthaí.

(1) IO L 189, 27.6.2014, lch. 59.

IARSCRÍBHINN I

Iarratas ar Ordú Eorpach um Chaomhnú Cuntas (Airteagal 8(1) de Rialachán (AE) Uimh. 655/2014 ó Pharlaimint na hEorpa agus ón gComhairle an 15 Bealtaine 2014 lena mbunaítear nós imeachta le haghaidh Ordú Eorpach um Chaomhnú Cuntas chun aisghabháil fiach trasteorann in ábhair shibhialta agus thráchtála a éascú)

Le líonadh isteach ag an gcúirt Cás-uimhir: Faighte ag an gcúirt an: (ll/mm/bbbb)

FAISNÉIS THÁBHACHTACH

LÉIGH NA TREOIRLÍNTE I dTOSACH GACH RANNA — CABHRÓIDH SIAD LEAT AN FHOIRM SEO A LÍONADH ISTEACH

Teanga

Líon isteach an fhoirm seo i dteanga chúirt an Bhallstáit a bhfuil tú ag cur d'iarratais chuige. Tabhair faoi deara go bhfuil an fhoirm ar fáil in 23 theanga oifigiúla an Aontais Eorpaigh ar shuíomh gréasáin na Tairsí Eorpaí don r-Cheartas ag https://e-justice.europa.eu/content_european_account_preservation_order-378-ga.do agus is féidir í a líonadh isteach ar líne. D'fhéadfadh an leagan teanga a bhfuil taithí agat air ina chuidiú agat chun an fhoirm a líonadh isteach sa teanga is gá i gcúirt an Bhallstáit lena mbaineann. Ar shuíomh gréasáin na Tairsí Eorpaí don r-Cheartas is féidir leat a fháil amach ar léirigh Ballstát áirithe go nglacfaidh sé le doiciméid a chuirfear faoi bhráid na cúirte i dteanga oifigiúil eile an Aontais Eorpaigh (Airteagal 50(1)(o) de Rialachán (AE) Uimh. 655/2014).

Doiciméid tacaíochta

Ag gabháil leis an iarratas beidh na doiciméid tacaíochta go léir is ábhartha. Má tá breithiúnas, socraíocht chúirte nó ionstraim bharántúil faighte agat cheana féin, cuir cóip den bhreithiúnas, den tsocraíocht chúirte nó den ionstraim bharántúil sin i gceangal, cóip a chomhlíonann na coinníollacha is gá chun a bharántúlacht a shuíomh.

Cóid tíre

Gach uair a dhéanfaidh tú tagairt do Bhallstát agus tú ag líonadh isteach na foirme seo, bain úsáid as na cóid tíre seo a leanas:

AT an Ostair EL an Ghréig IT an Iodáil PT an Phortaingéil BE an Bheilg ES an Spáinn LT an Liotuáin RO an Rómáin BG an Bhulgáir FI an Fhionlainn LU Luxembourg SE an tSualainn CY an Chipir FR an Fhrainc LV Lucsamburg SI an tSlóivéin CZ Poblacht na Seice HR an Chróit MT Málta SK an tSlóvaic DE an Ghearmáin HU an Ungáir NL an Ísiltír EE an Eastóin IE Éire PL an Pholainn

I gcás ina gceadaítear saorthéacs a scríobh ar an bhfoirm, agus i gcás ina bhfuil an fhoirm á líonadh isteach agat ar pháipéar, bain úsáid as duilleoga breise más gá agus uimhrigh gach leathanach.

1. An Chúirt

Tabhair faoi deara nach féidir leat Ordú Eorpach um Chaomhnú Cuntas (“an tOrdú um Chaomhnú”) a iarraidh ach amháin má tá sainchónaí ort i mBallstát a bhfuil feidhm ag Rialachán (AE) Uimh. 655/2014 maidir leis. I láthair na huaire níl sé infheidhme maidir leis an Danmhairg agus leis an Ríocht Aontaithe.

Luaigh sa bhosca seo ainm na cúirte inar mian leat d'iarratas ar Ordú um Chaomhnú a thaisceadh. Agus an chúirt á toghadh agat, is ceart duit foras dhlínse na cúirte a chur san áireamh.

Mura bhfuil breithiúnas, socraíocht chúirte nó ionstraim bharántúil faighte agat go fóill a chuireann ceanglas ar an bhféichiúnaí d'éileamh a íoc, is faoi chúirteanna an Bhallstáit ina eisítear an tOrdú um Chaomhnú a bheidh an dlínse maidir le substaint an ábhair i gcomhréir leis na rialacha is infheidhme. Ar na rialacha sin tá, go háirithe, Rialachán (AE) Uimh. 1215/2012 ó Pharlaimint na hEorpa agus ón gComhairle an 12 Nollaig 2012 maidir le dlínse agus le haithint agus forghníomhú breithiúnas in ábhair shibhialta agus thráchtála agus Rialachán (CE) Uimh. 4/2009 ón gComhairle an 18 Nollaig 2008 maidir le dlínse, an dlí is infheidhme, cinntí a aithint agus a fhorfheidhmiú agus comhar in ábhair a bhaineann le hoibleagáidí cothabhála. Tá tuilleadh eolais ar na rialacha maidir le dlínse ar shuíomh gréasáin na Tairsí Eorpaí don r-Cheartas ag https://e-justice.europa.eu. I roinn 5 den fhoirm seo tá liosta de na forais dlínse is féidir a bheith ann.

Chun críocha Rialachán (AE) Uimh. 655/2014, cumhdóidh imeachtaí maidir le substaint an ábhair aon imeachtaí arb é is aidhm dóibh teideal in-fhorfheidhmithe a fháil ar an éileamh bunaidh, mar shampla, imeachtaí achoimre a bhaineann le horduithe le híoc agus imeachtaí amhail procédure de référé na Fraince.

I gcás inar tomhaltóir é an féichiúnaí a bhfuil conradh tugtha i gcríoch aige leat chun críche ar féidir í a mheas mar chríoch atá lasmuigh de cheird nó de ghairm an fhéichiúnaí, ní bheidh an dlínse chun Ordú um Chaomhnú a eisiúint ach ag cúirteanna an Bhallstáit ina bhfuil sainchónaí ar an bhféichiúnaí agus acu sin amháin.

I gcás ina bhfuil breithiúnas nó socraíocht chúirte faighte agat cheana a chuireann ceanglas ar an bhféichiúnaí d'éileamh a íoc, is ag cúirteanna an Bhallstáit inar eisíodh an breithiúnas nó inar formheasadh nó inar cuireadh i gcrích an tsocraíocht chúirte a bheidh an dlínse chun an tOrdú um Chaomhnú a eisiúint.

I gcás ina bhfuil ionstraim bharántúil faighte agat cheana, is ag an gcúirt a ainmníodh chun na críche sin sa Bhallstát inar dréachtaíodh an ionstraim sin a bheidh an dlínse chun Ordú um Chaomhnú a eisiúint i leith an éilimh a sonraíodh san ionstraim sin.

Nuair a bheidh cinneadh déanta agat cén Ballstát ina ndéanfaidh tú d'éileamh a thaisceadh, is féidir leat teacht ar ainmneacha agus ar sheoltaí na gcúirteanna atá inniúil i leith an Ordaithe um Chaomhnú ar shuíomh gréasáin na Tairsí Eorpaí don r-Cheartas ag https://e-justice.europa.eu/content_european_account_preservation_order-379-ga.do. Ar an Tairseach Eorpach don r-Cheartas tá faisnéis áirithe freisin faoi íocaíocht táillí cúirte in imeachtaí chun an tOrdú um Chaomhnú a fháil sa Bhallstát lena mbaineann.

1. An Chúirt ina bhfuil d'iarratas á thaisceadh 1.1. Ainm: 1.2. Seoladh 1.2.1. Sráid agus uimhir/bosca oifig phoist: 1.2.2. Áit agus postchód: 1.2.3. An Ballstát (sonraigh an cód tíre):

2. Creidiúnaí

Tabhair faoi deara nach féidir leat Ordú um Chaomhnú a iarraidh ach amháin má tá sainchónaí ort i mBallstát a bhfuil feidhm ag Rialachán (AE) Uimh. 655/2014 maidir leis. I láthair na huaire níl sé infheidhme maidir leis an Danmhairg agus leis an Ríocht Aontaithe.

Sa bhosca seo, ní mór a shonrú gur tú an creidiúnaí agus má tá ionadaí dlíthiúil agat ní mór a ainm a thabhairt. Tabhair faoi deara nach bhfuil sé éigeantach duit dlíodóir ná gairmí eile dlí a bheith agat.

I dtíortha áirithe, is féidir nach leor bosca poist a thabhairt mar sheoladh (i gcás ina bhfuil sé ar fáil) agus ba cheart duit, dá bhrí sin, ainm na sráide, uimhir an fhoirgnimh agus an postchód a thabhairt.

2. Sonraí an chreidiúnaithe 2.1. Sloinne agus céadainm (céadainmneacha)/ainm na cuideachta nó na heagraíochta: 2.2. Seoladh 2.2.1. Sráid agus uimhir/bosca poist: 2.2.2. Áit agus postchód: 2.2.3. An Ballstát (sonraigh an cód tíre): 2.3. Uimhir theileafóin (*): 2.4. Uimhir facs (*): 2.5. Seoladh ríomhphoist (más ann dó): 2.6. Ainm ionadaí an chreidiúnaithe, más ann dó, agus a chuid sonraí teagmhála 2.6.1. Sloinne agus céadainm (céadainmneacha): 2.6.2. Seoladh 2.6.2.1. Sráid agus uimhir/bosca poist: 2.6.2.2. Áit agus postchód: 2.6.2.3. An tír (más Ballstát í, sonraigh an cód tíre): 2.6.3. Seoladh ríomhphoist (más ann dó): 2.7. Más duine nádúrtha an creidiúnaí: 2.7.1. Dáta breithe: 2.7.2. Uimhir aitheantais nó uimhir pas (más infheidhme agus má tá fáil uirthi): 2.8. Más duine dlítheanach an creidiúnaí nó más eintiteas eile é a bhfuil inniúlacht dhlíthiúil aige agra a dhéanamh nó bheith inagartha faoi dhlí Ballstáit: 2.8.1. Tír a chorpraithe, a fhoirmithe nó a chláraithe (más Ballstát í, sonraigh an cód tíre): 2.8.2. An uimhir aitheantais nó an uimhir chlárúcháin nó, i gcás nach ann dá leithéid, dáta agus áit a chorpraithe, a fhoirmithe nó a chlárúcháin:

3. Féichiúnaí

Cuir isteach sa bhosca seo sonraí an fhéichiúnaí agus, más eol iad, sonraí ionadaí dlíthiúil an fhéichiúnaí. Tabhair faoi deara nach bhfuil sé éigeantach don fhéichiúnaí dlíodóir ná gairmí eile dlí a bheith aige.

I dtíortha áirithe, is féidir nach leor bosca poist a thabhairt mar sheoladh (i gcás ina bhfuil sé ar fáil) agus ba cheart duit, dá bhrí sin, ainm na sráide, uimhir an fhoirgnimh agus an postchód a thabhairt.

3. Sonraí an fhéichiúnaí 3.1. Sloinne, céadainm (céadainmneacha), (aon dara hainm, más eol é)/ainm na cuideachta nó na heagraíochta: 3.2. Seoladh 3.2.1. Sráid agus uimhir/bosca poist: 3.2.2. Áit agus postchód: 3.2.3. An tír (más Ballstát í, sonraigh an cód tíre): 3.3. Uimhir theileafóin (*): 3.4. Uimhir facs (*): 3.5. Seoladh ríomhphoist (más ann dó): 3.6. Ainm ionadaí an fhéichiúnaí, más ann dó agus más eol é, agus a chuid sonraí teagmhála, má tá siad ar fáil 3.6.1. Sloinne agus céadainm (céadainmneacha): 3.6.2. Seoladh 3.6.2.1. Sráid agus uimhir/bosca poist: 3.6.2.2. Áit agus postchód: 3.6.2.3. An tír (más Ballstát í, sonraigh an cód tíre): 3.6.3. Seoladh ríomhphoist: 3.7. Más duine nádúrtha an féichiúnaí, agus má tá an fhaisnéis sin ar fáil: 3.7.1. Dáta breithe: 3.7.2. Uimhir aitheantais nó uimhir pas: 3.8. Más duine dlítheanach an féichiúnaí nó más eintiteas eile é a bhfuil inniúlacht dhlíthiúil aige agra a dhéanamh nó bheith inagartha faoi dhlí Ballstáit: 3.8.1. Tír a chorpraithe, a fhoirmithe nó a chláraithe (más Ballstát í, sonraigh an cód tíre): 3.8.2. An uimhir aitheantais nó an uimhir chlárúcháin nó, i gcás nach ann dá leithéid, dáta agus áit a chorpraithe, a fhoirmithe nó a chlárúcháin:

4. Cineál trasteorann an cháis

Chun úsáid a bhaint as an nós imeachta le haghaidh Ordú um Chaomhnú, ní mór do chás a bheith de chineál trasteorann. Chun críocha Rialachán (AE) Uimh. 655/2014, is éard is cás trasteorann ann faoi Airteagal 3 den Rialachán sin cás ina mbeidh an cuntas bainc nó na cuntais bhainc a bheidh le caomhnú ag an Ordú um Chaomhnú á choimeád nó á gcoimeád i mBallstát seachas: (a) mBallstát na cúirte a dtugtar an t-iarratas ar Ordú um Chaomhnú os a comhair; nó (b) an Ballstát ina bhfuil sainchónaí ar an gcreidiúnaí.

4. Cineál trasteorann an cháis 4.1. An Ballstát ina bhfuil sainchónaí ar an gcreidiúnaí (sonraigh an cód tíre): 4.2. An Ballstát (na Ballstáit) ina bhfuil an cuntas bainc á choimeád (na cuntais bainc á gcoimeád) (sonraigh an cód tíre (na cóid tíre)): 4.3. Ballstát na cúirte a dtugtar an t-iarratas ar Ordú um Chaomhnú os a comhair (sonraigh an cód tíre):

5. Dlínse

Ná líon an roinn seo isteach ach amháin sa chás nach bhfuil breithiúnas, socraíocht chúirte nó ionstraim bharántúil i gcoinne an fhéichiúnaí faighte agat a chuireann ceanglas ar an bhféichiúnaí d'éileamh a íoc. Má tá aon cheann díobh sin agat, téigh go roinn 6.

Sa roinn seo is ceart duit a mhíniú cén fáth a measann tú go bhfuil dlínse ag an gcúirt ar chuir tú an t-iarratas le haghaidh Ordú um Chaomhnú faoina bráid, cén fáth a bhfuil dlínse aici an cás a éisteacht. Mar a leagtar amach i roinn 1, tá cúirt inniúil an tOrdú um Chaomhnú a eisiúint má tá dlínse aici maidir le substaint an ábhair. Thíos faoi seo tá liosta de na forais dlínse a fhéadfadh a bheith ann.

5. Cad é an foras a thugann le fios go bhfuil dlínse ag an gcúirt darleat? ☐ an áit a bhfuil sainchónaí an fhéichiúnaí nó, más amhlaidh go bhfuil comhfhreagracht ar roinnt fhéichiúnaithe, an áit a bhfuil sainchónaí ar cheann amháin de na féichiúnaithe ☐ áit comhlíonta na hoibleagáide i dtrácht ☐ an áit ar tharla an teagmhas díobhálach ☐ an chúirt arna roghnú ag na páirtithe ☐ an áit a bhfuil sainchónaí an chreidiúnaí coimeádta ☐ i gcás gur as oibríocht brainse, gníomhaireachta nó bunaíochta eile a tháinig an t-éileamh, an áit a bhfuil an brainse, an ghníomhaireacht nó an bhunaíocht eile suite ☐ an áit a bhfuil sainchónaí an iontaobhais ☐ i gcás gur as íocaíocht luach saothair arna éileamh i dtaca le lasta nó lucht a tharrtháil a tháinig an t-éileamh, an áit a bhfuil an chúirt ar faoina húdarás is féidir nó ab fhéidir an lasta nó an lucht a ghabháil ☐ an áit a bhfuil sainchónaí an tsealbhóra polasaí, an árachaí nó an tairbhí in ábhair árachais ☐ an áit a bhfuil sainchónaí an tomhaltóra ☐ an áit a ndéanann an fostaí a chuid oibre ☐ an áit a bhfuil an gnó a d'earcaigh an fostaí suite ☐ an áit a bhfuil an mhaoin dhochorraithe suite ☐ eile Déan tuairisc ar na heilimintí a bhaineann le hábhar agus a thacaíonn le dlínse na cúirte arna roghnú i bpointí 5.1 go 5.14: An bhfuil tús curtha cheana agat le himeachtaí i gcoinne an fhéichiúnaí maidir le substaint an ábhair? ☐ Tá. Sonraigh ainm agus seoladh na cúirte (sráid agus an uimhir/bosca oifig phoist, áit agus postchód, an Ballstát) agus, má tá sé ar fáil, uimhir theileafóin agus seoladh ríomhphoist na cúirte, mar aon le comhad-uimhir an cháis sin: ☐ Níl Tabhair faoi deara, i gcás ina ndéanfaidh tú iarratas ar Ordú um Chaomhnú roimh imeachtaí ar shubstaint an ábhair a thionscnamh duit, ní mór duit na himeachtaí sin a thionscnamh agus cruthúnas gur thionscain tú iad a sholáthar don chúirt laistigh de 30 lá ón dáta ar thaisc tú an t-iarratas nó laistigh de 14 lá ón dáta a eisíodh an tOrdú um Chaomhnú, cibé dáta is déanaí.

6. Sonraí chuntas bainc an chosantóra

Chun am agus costais a shábháil, is den tábhacht go ndéanfaidh tú an fhaisnéis uile atá agat faoi chuntas bainc an fhéichiúnaí a sholáthar. Mura bhfuil uimhir cuntais bainc nó uimhreacha cuntas bainc an fhéichiúnaí agat, is leor uimhir agus seoladh an bhainc a bhfuil ceann amháin nó níos mó de chuntais ann nó uimhir ar nós an BIC a sholáthar le go mbeifear in ann an banc a shainaithint. Mar sin féin, má tá sonraí chuntas bainc nó chuntais bhainc an fhéichiúnaí agat (mar shampla, an uimhir cuntais nó IBAN), ba cheart duit na sonraí sin a sholáthar. Iarrtar sin a dhéanamh chun an baol a sheachaint nach mbeidh an banc in ann an tOrdú um Chaomhnú a chur chun feidhme mar nach féidir leis cuntas nó cuntais an fhéichiúnaí a shainaithint go cinnte. Murar féidir leat ach ceann amháin de chuntais an fhéichiúnaí a shonrú ach gur mian leat cuntas eile atá aige leis an mbanc céanna a chaomhnú (mar shampla, mura bhfuil agat ach uimhir chuntas reatha an fhéichiúnaí ach is mian leat aon chuntais coigiltis atá ag an bhféichiúnaí leis an mbanc céanna a chaomhnú freisin), cuir tic sa bhosca i bpointe 6.7.

Mura bhfuil a fhios agat cén banc ina bhfuil cuntas ag an bhféichiúnaí ach go bhfuil cúiseanna agat lena chreidiúint go bhfuil cuntas amháin nó níos mó ag an bhféichiúnaí i mBallstát ar leith agus go bhfuil breithiúnas, socraíocht chúirte nó ionstraim bharántúil faighte agat a chuireann ceanglas ar an bhféichiúnaí d'éileamh a íoc, is féidir leat iarraidh ar an gcúirt ina bhfuil d'iarratas ar an Ordú um Chaomhnú á thaisceadh agat iarraidh ar an údarás faisnéise sa Bhallstát (sna Ballstáit) ina bhfuil an cuntas lonnaithe an fhaisnéis is gá a fháil chun an banc agus cuntas nó cuntais an fheichiúnaí a shainaithint sa Bhallstát sin. Sa chás sin, féach roinn 7, mar a bhfuil tuilleadh sonraí maidir leis na coinníollacha a bhaineann le hiarratas den sórt sin a thaisceadh.

I gcás ina bhfuil sonraí ceann amháin nó níos mó de chuntais an fhéichiúnaí ar eolas agat ach go bhfuil cúiseanna agat lena chreidiúint go bhfuil cuntas amháin eile nó níos mó ag an bhféichiúnaí i mBallstát ar leith agus nach bhfuil sonraí chuntas an duine sin ar eolas agat, is féidir leat — san iarratas céanna ar Ordú um Chaomhnú — sonraí chuntas bainc an fhéichiúnaí atá ar eolas agat a thabhairt (sa chás sin, líon isteach roinn 6) agus, san am céanna, iarraidh a thaisceadh ar fhaisnéis faoi chuntas i mBallstát ar leith (sa chás sin, líon isteach roinn 7 freisin).

Tabhair faoi deara nach bhfuil feidhm ag Rialachán (AE) Uimh. 655/2014 maidir le caomhnú cuntas bainc ina bhfuil ionstraimí airgeadais (Airteagal 4(3) den Rialachán).

Más mian leat cuntais i níos mó ná banc amháin a chaomhnú, tabhair an fhaisnéis seo a leanas i dtaca le gach banc ar leith. Agus an fhoirm á líonadh isteach ar pháipéar, bain úsáid as duilleoga ar leith maidir le gach cuntas bainc agus uimhrigh gach leathanach.

6. Sonraí chuntas bainc an chosantóra 6.1. An Ballstát ina bhfuil an cuntas bainc á choimeád (sonraigh an cód tíre): 6.2. Uimhir lenar féidir an banc a shainaithint, cuir i gcás IBAN: nó BIC: agus/nó ainm agus seoladh an bhainc (sráid agus uimhir/bosca oifig phoist, áit agus postchód): 6.3. Uimhir theileafóin an bhainc (**): 6.4. Uimhir facs an bhainc (**): 6.5. Seoladh ríomhphoist an bhainc (más ann dó): 6.6. Uimhir (uimhreacha) an chuntais (na gcuntas) atá le caomhnú, má tá sé (siad) ar fáil: 6.7. Ar cheart aon chuntais eile atá ag an bhféichiúnaí sa bhanc céanna a chaomhnú freisin? ☐ Ba cheart ☐ Níor cheart 6.8. Má tá siad ar fáil, tabhair sonraí eile maidir leis an gcineál cuntais:

7. Iarraidh arfhaisnéis faoi chuntas a fháil

Mura bhfuil faisnéis agat faoin mbanc ina bhfuil cuntas amháin nó níos mó ag an bhféichiúnaí, nó mura bhfuil uimhir an chuntais agat, agus go bhfuil breithiúnas, socraíocht chúirte nó ionstraim bharántúil in-fhorfheidhmithe faighte agat cheana i mBallstát, a chuireann ceanglas ar an bhféichiúnaí d'éileamh a íoc, is féidir leat iarraidh ar an gcúirt iarraidh ar údarás faisnéise an Bhallstáit sin, má tá cúiseanna agat lena chreidiúint go bhfuil ceann amháin nó níos mó de chuntais an fhéichiúnaí ann, féachaint leis an bhfaisnéis is gá a fháil.

Tabhair faoi deara nach féidir leat iarraidh a dhéanamh ar fhaisnéis faoi chuntais a fháil maidir le cuntais atá á gcoimeád i mBallstát a bhfuil feidhm ag Rialachán (AE) Uimh. 655/2014 maidir leis. I láthair na huaire níl sé infheidhme maidir leis an Danmhairg agus leis an Ríocht Aontaithe.

De ghnáth, an iarraidh ar fhaisnéis faoi chuntas a fháil, bíonn sé ar fáil i gcás breithiúnas, socraíochtaí cúirte nó ionstraimí barántúla atá in-fhorfheidhmithe cheana.

I gcás nach bhfuil an breithiúnas, an tsocraíocht chúirte nó an ionstraim bharántúil in-fhorfheidhmithe go fóill, ní féidir iarraidh a dhéanamh ar fhaisnéis faoi chuntas a fháil ach má chomhlíontar coinníollacha breise. De bhun Airteagal 14(1) de Rialachán (AE) Uimh. 655/2014, seo a leanas na coinníollacha sin: ba cheart méid nach beag an méid atá le caomhnú agus na cúinsí a bhaineann le hábhar á gcur san áireamh, agus ba cheart leordhóthain fianaise curtha faoi bhráid na cúirte ag an gcreidiúnaí chun í a shásamh go bhfuil géarghá le faisnéis faoi chuntas mar go bhfuil an baol ann, in éagmais na faisnéise sin, gur dóigh go gcuirfear forfheidhmiú éileamh an chreidiúnaí i gcoinne an fhéichiúnaí ina dhiaidh sin i mbaol agus go bhféadfadh meath mór teacht ar staid airgeadais an chreidiúnaí as sin.Má chomhlíonann tú na coinníollacha sin, tabhair an fhaisnéis a bhaineann le hábhar i bpointe 10.2.

Is den tábhacht go míneoidh tú i d'iarraidh cén fáth a gcreideann tú go bhfuil cuntas amháin nó níos mó ag an bhféichiúnaí i mBallstát ar leith agus go ndéanfaidh tú gach faisnéis a bhaineann le hábhar atá agat faoin bhféichiúnaí a sholáthar don chúirt maille leis an gcuntas nó na cuntais atá le caomhnú. Tabhair faoi deara go bhféadfadh sé go dtógfadh sé an nós imeachta sin roinnt ama agus go mb'fhéidir go ngearrfaí táille ort as an bhfaisnéis sin.

Más mian leat cuntais a chaomhnú atá suite i níos mó ná Ballstát amháin, tabhair an fhaisnéis seo a leanas i dtaca le gach Ballstát lena mbaineann (agus an fhoirm á líonadh agat ar pháipéar, bain úsáid as duilleoga ar leith agus uimhrigh gach leathanach).

7. Iarraidh ar fhaisnéis faoi chuntas a fháil ☐ Tá breithiúnas, socraíocht chúirte nó ionstraim barántúil agam a chuireann ceanglas ar an bhféichiúnaí m'éileamh a íoc agus iarraim ar údarás faisnéise an Bhallstáit ina bhfuil an cuntas bainc suite féachaint leis an bhfaisnéis is gá a fháil le go mbeifear in ann an banc (na bainc) agus cuntas (cuntais) an fhéichiúnaí a shainaithint. 7.2. An Ballstát ina gcreidtear cuntas bainc (cuntais bhainc) an fhéichiúnaí a bheith suite (sonraigh an cód tíre): 7.3. Mínigh cén fáth a measann tú go bhfuil cuntas amháin nó níos mó ag an bhféichiúnaí sa Bhallstát sin (cuir tic sa bhosca (sna boscaí) cuí): ☐ Tá gnáthchónaí ar an bhféichiúnaí sa Bhallstát sin. Tabhair sonraí a bhaineann le hábhar. ☐ Tá an féichiúnaí ina chónaí nó tá gníomhaíocht oibre á cleachtadh aige sa Bhallstát sin. Tabhair sonraí a bhaineann le hábhar. ☐ Tá réadmhaoin ag an bhféichiúnaí sa Bhallstát sin. Tabhair sonraí a bhaineann le hábhar. ☐ Eile. Míniú: 7.4. Tá an breithiúnas, an tsocraíocht chúirte nó an ionstraim bharántúil a chuireann ceanglas ar an bhféichiúnaí m'éileamh a íoc in-fhorfheidhmithe: ☐ Tá ☐ Níl. Tabhair tuilleadh faisnéise, i bpointe 10.2., á léiriú go bhfuil géarghá fírinneach le faisnéis faoi chuntas.

8. Breithiúnas, socraíocht chúirte nó ionstraim bharántúil atá ann cheana

I gcás ina bhfuil breithiúnas, socraíocht chúirte nó ionstraim bharántúil nó ionstraim faighte agat cheana a chuireann ceanglas ar an bhféichiúnaí d'éileamh a íoc, líon isteach an roinn seo. Ina mhalairt de chás, téigh chuig roinn 9.

Tabhair faoi deara gurb é is ceart a bheith sa mhéid a shonraítear i bpointe 8.8 an méid a leagtar amach sa bhreithiúnas, sa tsocraíocht chúirte nó san ionstraim bharántúil. Mar sin féin, má tá cuid dá fhiach íoctha ag an bhféichiúnaí agus nach n'éilítear ach an méid atá fágtha, is é sin an méid maille le hús ar an méid sin, más infheidhme, ba cheart a shonrú i bpointe 8.8. Ina theannta sin, má tá cuid dá fhiach íoctha agus nach n-éilítear ach an méid atá fágtha, deimhnigh — trí thic a chur sa bhosca cuí i bpointe 8.9.2.1. — an bhfuil an t-ús neamhíoctha ar an gcuid den fhiach a d'íoc an féichiúnaí cheana á éileamh agat freisin (i gcás dá shórt, agus an fhoirm á líonadh ar pháipéar agat, úsáid duilleog ar leith le haghaidh an úis a éilítear ar an gcuid den fhiach atá íoctha cheana ag an bhféichiúnaí (pointe 8.8.1) agus uimhrigh gach leathanach).

Cuir cóip den bhreithiúnas, den tsocraíocht chúirte nó den ionstraim bharántúil i gceangal, cóip a chomhlíonann na coinníollacha is gá chun a bharántúlacht a shuí.

8. Sonraí a bhaineann le breithiúnas, socraíocht chúirte nó ionstraim bharántúil atá ann cheana 8.1. Ainm na cúirte/údaráis eile: 8.2. Seoladh 8.2.1. Sráid agus uimhir/bosca poist: 8.2.2. Áit agus postchód: 8.2.3. An Ballstát (tabhair an cód tíre): 8.3. Uimhir theileafóin (***): 8.4. Uimhir facs (***): 8.5. Seoladh ríomhphoist (***): 8.6. Dáta an bhreithiúnais, na socraíochta cúirte nó na hionstraime barántúil: (ll/mm/bbbb) 8.7. Airgeadra an mhéid a dámhadh sa bhreithiúnas, sa tsocraíocht chúirte nó san ionstraim bharántúil: ☐ euro (EUR) ☐ lev na Bulgáire (BGN) ☐ koruna Phoblacht na Seice (CZK) ☐ kuna na Cróite (HRK) ☐ forint na hUngáire (HUF) ☐ zloty na Polainne (PLN) ☐ leu na Rómáine (RON) ☐ krona na Sualainne (SEK) ☐ eile (sonraigh an cód ISO): 8.8. Méid: 8.8.1. An phríomhshuim a dámhadh sa bhreithiúnas, sa tsocraíocht chúirte nó san ionstraim bharántúil: 8.8.1.1. Más infheidhme (1), sonraigh an chuid neamhíoctha den phríomhshuim a dámhadh: 8.8.1.2. Más infheidhme (1), sonraigh an chuid íoctha den phríomhshuim a dámhadh: 8.8.2. Ús, más infheidhme: 8.8.2.1. Ús: 8.8.2.1.1. ☐ Gan sonrú sa bhreithiúnas, sa tsocraíocht chúirte nó san ionstraim bharántúil 8.8.2.1.2. ☐ Gan sonrú sa bhreithiúnas, sa tsocraíocht chúirte nó san ionstraim bharántúil mar seo a leanas: 8.8.2.1.2.1. Ús dlite ón: (dáta (ll/mm/bbbb) nó imeacht) go (dáta (ll/mm/bbbb) nó imeacht) (2) 8.8.2.1.2.2. ☐ An méid deiridh: nó 8.8.2.1.2.3. ☐ An modh ríofa úis (3) 8.8.2.1.2.3.1. ☐ Ráta: … %, ríofa ar bhonn (cuir tic sa bhosca cuí) ☐ laethúil ☐ míosúil ☐ bliantúil ☐ eile (sonraigh): 8.8.2.1.2.3.2. ☐ Ráta: … % thar an ráta tagartha (ráta tagartha an BCE/ráta tagartha an bhainc cheannais náisiúnta: …), ríofa ar bhonn (cuir tic sa bhosca cuí) ☐ laethúil ☐ míosúil ☐ bliantúil ☐ eile (sonraigh): i bhfeidhm an: (dáta (ll/mm/bbbb) nó imeacht) 8.8.2.2. ☐ Ús reachtúil (má tá feidhm ag ús reachtúil) atá le ríomh i gcomhréir le (sonraigh an reacht a bhaineann le hábhar le do thoil): 8.8.2.2.1. Ús dlite ón: (dáta (ll/mm/bbbb) nó imeacht) go (dáta (ll/mm/bbbb) nó imeacht) (4) 8.8.2.2.2. An modh ríofa úis (5) 8.8.2.2.2.1. ☐ Ráta: … % 8.8.2.2.2.2. ☐ Ráta: … % thar an ráta tagartha (ráta tagartha an BCE/ráta tagartha an bhainc cheannais náisiúnta: …) i bhfeidhm an: (dáta (ll/mm/bbbb) nó imeacht) 8.8.2.2.2.2.1. ☐ An chéad dáta den seimeastar i gceist ina ndeachaigh an féichiúnaí thar téarma 8.8.2.2.2.2.2. ☐ Imeacht eile (sonraigh) 8.8.2.3. ☐ Caipitliú úis (má tá feidhm ag caipitliú úis, tabhair sonraí): 8.8.3. Na costais a bhaineann le breithiúnas, socraíocht chúirte nó ionstraim bharántúil a fháil, sa mhéid agus go bhfuil cinneadh déanta gurb é an féichiúnaí a íocfaidh as na costais sin: ☐ Ní amhlaidh atá ☐ Is amhlaidh atá. Sonraigh na costais sin agus sonraigh an méid: ☐ Táillí cúirte: ☐ Táillí dlíodóirí: ☐ Costas sheirbheáil na ndoiciméad: ☐ Eile. Míniú: 8.8.3.1. Airgeadra: ☐ euro (EUR) ☐ lev na Bulgáire (BGN) ☐ koruna Phoblacht na Seice (CZK) ☐ kuna na Cróite (HRK) ☐ forint na hUngáire (HUF) ☐ zloty na Polainne (PLN) ☐ leu na Rómáine (RON) ☐ krona na Sualainne (SEK) ☐ eile (sonraigh an cód ISO): 8.9. Maidir leis an mbreithiúnas, an tsocraíocht chúirte nó an ionstraime bharántúil, deimhním: 8.9.1. ☐ nár chomhlíon an féichiúnaí go fóill é 8.9.2. ☐ nár comhlíon an féichiúnaí ach cuid de agus gurb é an méid atá sonraithe i bpointe 8.8 an méid atá fágtha (sa chás seo, líon isteach pointe 8.9.2.1 thíos freisin). 8.9.2.1. Má tá cuid dá fhiach íoctha ag an bhféichiúnaí cheana agus nach n-éilítear ach an chuid atá fágtha, deimhnigh an bhfuil an t-ús neamhíoctha ar an gcuid den fhiach a d'íoc an féichiúnaí cheana á éileamh agat freisin: ☐ Níl an t-ús ar an gcuid den fhiach a d'íoc an féichiúnaí cheana á éileamh agam. ☐ Tá an t-ús neamhíochta ar an gcuid den fhiach a d'íoc an féichiúnaí cheana á éileamh agam. I gcás dá shórt, agus an fhoirm á líonadh ar pháipéar agat, bain úsáid as duilleog ar leith le haghaidh an úis a éilítear ar an gcuid den fhiach atá íoctha cheana ag an bhféichiúnaí (pointe 8.8.1) agus uimhrigh gach leathanach).

9. Méid agus forais an éilimh (níl an chuid seo le líonadh isteach má tá roinn 8 líonta isteach agat)

I gcás nach bhfuil breithiúnas, socraíocht chúirte nó ionstraim bharántúil faighte agat go fóill a chuireann ceanglas ar an bhféichiúnaí d'éileamh a íoc, ní féidir an tOrdú um Chaomhnú a dheonú ach amháin má chuireann tú fíorais a bhaineann le hábhar i láthair, agus fianaise réasúnta ag dul leo mar chomhthacú, a shásóidh an chúirt go n-éireoidh le d'éileamh i gcoinne an fhéichiúnaí bunaithe ar an méid a bhfuil an tOrdú um Chaomhnú á lorg (Airteagal 7(2) de Rialachán (AE) Uimh. 655/2014). Liostaigh an fhianaise i roinn 12 den fhoirm seo.

Tabhair faoi deara, i gcás ina n-iarrfaidh tú go ndeonfar Ordú um Chaomhnú ar mhéid atá níos ísle ná méid an phríomhéilimh, toisc, cuir i gcás, go bhfuil urrús eile faighte agat cheana do chuid de d'éileamh, ba cheart an méid sin is lú (agus ús an méid sin, más infheidhme) a shonrú i bpointe 9.1.

9. Méid agus forais an éilimh 9.1. Méid phríomhshuim an éilimh: 9.2. An bhfuil ús á éileamh? ☐ Níl ☐ Tá Má tá, cén saghas úis atá ann?: ☐ Ús conarthach (téigh go pointe 9.2.1.) ☐ Ús reachtúil (téigh go pointe 9.2.2.) 9.2.1. Más ús conarthach atá ann (1) is é seo an ráta ☐ … %, ríofa ar bhonn (cuir tic sa bhosca cuí) ☐ laethúil ☐ míosúil ☐ bliantúil ☐ eile (sonraigh): ☐ … % thar an ráta tagartha (ráta tagartha an BCE/ráta tagartha an bhainc cheannais náisiúnta: …), ríofa ar bhonn (cuir tic sa bhosca cuí) ☐ laethúil ☐ míosúil ☐ bliantúil ☐ eile (sonraigh): ☐ Eile. Sonraigh: (2) tá an t-ús dlite ón (dáta (ll/mm/bbbb)) 9.2.2. Más ús reachtúil atá ann tá an t-ús dlite ón (dáta (ll/mm/bbbb)) le ríomh i gcomhréir le (sonraigh an reacht a bhaineann le hábhar): 9.3. Méid na bpionós conarthach: 9.4. Airgeadra: ☐ euro (EUR) ☐ lev na Bulgáire (BGN) ☐ koruna Phoblacht na Seice (CZK) ☐ kuna na Cróite (HRK) ☐ forint na hUngáire (HUF) ☐ zloty na Polainne (PLN) ☐ leu na Rómáine (RON) ☐ krona na Sualainne (SEK) ☐ eile (sonraigh an cód ISO): 9.5. Déan tuairisc ar na himthoscaí a bhaineann le hábhar ar a bhfuil an t-éileamh i gcoinne an fhéichiúnaí bunaithe (lena n-áirítear, más infheidhme, an t-ús atá á éileamh):

10. Na cúiseanna leis an iarraidh ar Ordú um Chaomhnú

Ní féidir an tOrdú um Chaomhnú a dheonú ach amháin má chuireann tú fíorais a bhaineann le hábhar i láthair á léiriú go bhfuil gá práinneach le cosaint bhreithiúnach do d'éileamh agus gur dócha, in éagmais an Ordaithe um Chaomhnú, go gcuirfear bac ar fhorfheidhmiú an bhreithiúnais reatha nó ar fhorfheidhmiú breithiúnas a d'fhéadfadh a bheith ann amach anseo i gcoinne an fhéichiúnaí nó gur deacra i bhfad é a fhorfheidhmiú mar go bhfuil fíorbhaol ann go mbeadh na sócmhainní atá sa chuntas bainc (sna cuntais bainc) atá le caomhnú scaipthe, ceilte nó scriosta ag an bhféichiúnaí faoin am a bheifeá in ann an breithiúnas reatha nó breithiúnas a d'fhéadfadh a bheith ann amach anseo a fhorfheidhmiú, nó go mbeadh na sócmhainní sin diúscartha aige faoi bhun luacha, go feadh méid neamhghnách nó trí ghníomh neamhghnách (Aithris 14 in éineacht le hAirteagal 7 de Rialachán (AE) Uimh. 655/2014).

10. Na cúiseanna leis an iarraidh ar Ordú um Chaomhnú 10.1. Mínigh cén fáth a bhfuil géarghá leis an Ordú um Chaomhú agus, go háirithe, cén fáth a bhfuil fíorbhaol ann in éagmais an Ordaithe um Chaomhnú, go gcuirfear bac ar fhorfheidhmiú d'éilimh i gcoinne an fhéichiúnaí nó gur deacra i bhfad a fhorfheidhmiú (Airteagal 7(1) de Rialachán (AE) Uimh. 655/2014): 10.2. I gcás ina ndéantar iarraidh ar fhaisnéis faoi chuntas a fháil (roinn 7) nuair nach féidir an breithiúnas, an tsocraíocht chúirte nó an ionstraim bharántúil a fhorfheidhmiú fós agus gur méid nach beag atá le caomhnú, agus na himthosca a bhaineann le hábhar á chur san áireamh, mínigh cén fáth a bhfuil baol ann, in éagmais faisnéis dá sórt faoi chuntas, gur dócha go mbeidh forfheidhmiú d'éilimh i gcoinne an fhéichiúnaí ina dhiaidh sin i mbaol agus go dtiocfadh meath mór ar do staid airgeadais dá dheasca sin (Airteagal 14(1) de Rialachán (AE) Uimh. 665/2014):

11. Urrús

Líon isteach an roinn seo mura bhfuil breithiúnas, socraíocht chúirte nó ionstraim bharántúil faighte agat a chuireann ceanglas ar an bhféichiúnaí d'éileamh a íoc agus go bhfuil cúiseanna agat le díolúine a iarraidh ón gceanglas urrús a sholáthar.

Tabhair faoi deara go gcuirfidh an chúirt, sula n-eiseoidh sí Ordú um Chaomhnú i gcás nach bhfuil breithiúnas, socraíocht chúirte nó ionstraim bharántúil faighte fós ag an gcreidiúnaí, ceanglas ar an gcreidiúnaí urrús a sholáthar do mhéid a bheidh leordhóthanach chun mí-úsáid an nós imeachta a chosc agus chun aon damáiste a chúiteamh a ndearnadh don fhéichiúnaí de dheasca an Ordaithe um Chaomhnú. Mar eisceacht, féadfaidh an chúirt gan an ceanglas maidir le hurrús a chur i bhfeidhm má mheasann sí go bhfuil soláthar an urrúis míchuí i gcúinsí an cháis (Airteagal 12(1) de Rialachán (AE) Uimh. 655/2014).

I gcás ina bhfuil breithiúnas, socraíocht chúirte nó ionstraim bharántúil faighte ag an gcreidiúnaí cheana, féadfaidh an chúirt, sula n-eiseoidh sí an tOrdú um Chaomhnú, ceanglas a chur ar an gcreidiúnaí urrús a sholáthar má mheasann sí gur gá agus gur iomchuí sin i gcúinsí an cháis, mar shampla, i gcás nach bhfuil an breithiúnas in-fhorfheidhmithe nó nach bhfuil sé in-fhorfheidhmithe ach go sealadach toisc achomharc a bheith ar feitheamh (Airteagal 12(2) de Rialachán (AE) Uimh. 655/2014).

11. Cúiseanna le bheith díolmhaithe ón gceanglas urrús a sholáthar Má mheasann tú gur cheart tú a bheith díolmhaithe ón gceanglas urrús a sholáthar de bhun Airteagal 12(1) de Rialachán (AE) Uimh. 655/2014, sonraigh na cúiseanna:

12. Fianaise

Sonraigh sa roinn seo an fhianaise uile a tugadh chun tacú le d'iarratas ar Ordú um Chaomhnú.

Tabhair faoi deara nach mór duit fianaise leordhóthanach a thabhairt don chúirt a bhfuil tú ag cur iarratas ar Ordú um Chaomhnú faoina bráid, a shásóidh í go bhfuil géarghá le beart cosanta i bhfoirm Ordú um Chaomhnú mar go bhfuil fíorbhaol ann, in éagmais beart den sórt sin, go gcuirfear bac ar fhorfheidhmiú d'éilimh i gcoinne an fhéichiúnaí ina dhiaidh sin nó go mbeidh an forfheidhmiú i bhfad níos deacra (Airteagal 7(1) de Rialachán (AE) Uimh. 655/2014).

Thairis sin, tabhair faoi deara nach mór duit, mura bhfuil breithiúnas, socraíocht chúirte nó ionstraim bharántúil faighte agat fós a chuireann ceanglas ar an bhféichiúnaí d'éileamh a íoc, de bhun Airteagal 7(2) de Rialachán (AE) Uimh. 655/2014, fianaise leordhóthanach a chur faoi bhráid na cúirte a shásóidh í gur dócha go n-éireoidh leat maidir le substaint d'éilimh i gcoinne an fhéichiúnaí (féach roinn 9 den fhoirm seo).

12. Liosta na fianaise Liostaigh an fhianaise uile a thacaíonn le d'iarratas ar an Ordú um Chaomhnú, lena n-áirítear an fhianaise a thacaíonn le d'éileamh i gcoinne an fhéichiúnaí (mura bhfuil breithiúnas, socraíocht chúirte nó ionstraim bharántúil faighte agat fós a chuireann ceanglas ar an bhféichiúnaí d'éileamh a íoc) agus a léiríonn go bhfuil géarghá leis an Ordú um Chaomhnú:

13. Cúirteanna eile ar tugadh iarratas ar bhearta cosantacha os a gcomhair

Sonraigh sa roinn seo aon iarratas atá déanta agat ar bheart cosanta faoin dlí náisiúnta a bhfuil éifeacht choibhéiseach aige leis an Ordú um Chaomhnú, nó aon bhearta cosanta dá leithéid atá faighte agat. Tabhair faoi deara go gcuireann Airteagal 16 de Rialachán (AE) Uimh. 655/2014 ceanglas ort an chúirt ar tugadh iarratas ar Ordú um Chaomhnú os a comhair a chur ar an eolas má fhaigheann tú ordú náisiúnta coibhéiseach den sórt sin níos déanaí le linn na n-imeachtaí maidir leis an Ordú um Chaomhnú a eisiúint.

13. Sonraí aon bheart naisiúnta cosanta a fuarthas nó a ndearnadh iarratas orthu 13.1. An bhfuil iarratas ar ordú náisiúnta coibhéiseach déanta agat i gcoinne an fhéichiúnaí chéanna agus maidir leis an éileamh céanna? ☐ Níl ☐ Tá. Tabhair sonraí maidir leis an iarratas agus maidir lena stádas i bpointí 13.2–13.6. 13.2. Ainm na cúirte nó údaráis eile: 13.3. Seoladh na cúirte nó údaráis eile 13.3.1. Sráid agus uimhir/bosca poist: 13.3.2. Áit agus postchód: 13.3.3. An Ballstát (sonraigh an cód tíre): 13.4. Uimhir thagartha an iarratais: 13.5. An bhfuil an t-ordú náisiúnta faighte agat cheana? ☐ Tá. Sonraigh a mhéid atá sé curtha chun feidhme: ☐ Níl 13.6. Ar diúltaíodh do d'iarratas toisc é a bheith doghlactha nó toisc gan bonn a bheith leis? ☐ Diúltíodh. Tabhair sonraí a bhaineann le hábhar: ☐ Níor díúltíodh

14. Cuntas bainc an chreidiúnaí

Féadfaidh tú sonraí do chuntais bainc a thabhairt a úsáidfear le haghaidh aon íocaíocht dheonach a dhéanfaidh an féichiúnaí as an éileamh (Airteagal 8(2)(n) de Rialachán (AE) Uimh. 655/2014).

14. Sonraí chuntas bainc an chreidiúnaí 14.1. Uimhir chuntas bainc an chreidiúnaí: 14.2. Ainm agus seoladh an bhainc (sráid agus uimhir/bosca oifig phoist, áit agus postchód, tír (más Ballstát í, sonraigh an cód tíre)):

15. Dáta agus síniú

Scríobh d'ainm go soiléir agus sínigh d'iarratas ag an deireadh agus cuir dáta leis.

☐ Leis seo iarraim ar an gcúirt, ar bhonn an iarratais atá déanta agam, Ordú um Chaomhnú a eisiúint i gcoinne an fhéichiúnaí. ☐ Dearbhaim go bhfuil an fhaisnéis atá tugtha san iarratas fíor agus iomlán a mhéid is eol dom agus gur feasach mé go bhféadfadh iarmhairtí dlíthiúla faoi dhlí an Bhallstáit ina bhfuil an t-iarratas taiscthe nó dliteanas de bhun Airteagal 13 de Rialachán (AE) Uimh. 655/2014, go bhféadfadh sin teacht as aon ráiteas bréagach nó neamhiomlán a rinneadh d'aon ghnó. ☐ Iarraim leis seo faisnéis chuntas an fhéichiúnaí a fháil (cuir tic sa bhosca seo má tá iarraidh ar fhaisnéis faoi chuntas a fháil á déanamh agat agus, dá bhrí sin, go bhfuil roinn 7 den fhoirm seo líonta isteach agat). Má tá duilleoga breise curtha i gceangal agat leis seo, luaigh a líon iomlán agus uimhrigh gach ceann acu: Arna dhéanamh i/in/sa: Dáta: (ll/mm/bbbb) Ainm, síniú agus/nó stampa:

(*) Roghnach

(**) Roghnach

(***) Roghnach

(1) Le líonadh isteach más amhlaidh, i gcás ina bhfuil cuid dá fhiach íoctha ag an bhféichiúnaí cheana agus nach n-éilítear ach an chuid atá fágtha, atá an t-ús neamhíoctha ar an gcuid den fhiach a d'íoc an féichiúnaí cheana á éileamh ag an gcreidiúnaí freisin.

(2) Tabhair faisnéis gach tréimhse, má tá níos mó ná tréimhse amháin ann.

(3) Má tá rátaí úis dhifriúla ann le haghaidh tréimhsí difriúla, agus an fhoirm á líonadh ar pháipéar agat, úsáid duilleoga ar leith agus uimhrigh gach leathanach.

(4) Tabhair faisnéis gach tréimhse, má tá níos mó ná tréimhse amháin ann.

(5) Má tá rátaí úis dhifriúla ann le haghaidh tréimhsí difriúla, agus an fhoirm á líonadh ar pháipéar agat, úsáid duilleoga ar leith agus uimhrigh gach leathanach.